Държавен вестник, бр. 105, 2013 г., стр. 27

БРОЙ  105	
Д Ъ Р Ж А В Е Н  В Е С Т Н И К 	
СТР.  27  
в по-голяма част от избирателните секции 
в страната, не е основание да се твърди, че 
изборите са опорочени и че партията не е 
имала възможност да защити своите инте-
реси в изборния процес. Проверката, която 
Конституционният съд извърши по отношение 
на протоколите на секционните избирателни 
комисии от избирателните райони, посочени 
в искането, показа, че в незначителен брой 
случаи в тях са отбелязани жалби, заявления 
и възражения за претендирани нарушения на 
Изборния кодекс в изборния ден. 
Относно твърдението на вносителите за до-
пуснати съществени грешки при съставянето на 
протоколите на РИК, водещи до опорочаване 
на крайния изборен резултат, от извършената 
по делото експертиза се установи, че грешките 
и непълнотите са несъществени, а в някои 
случаи са чисто технически. Известно е, че 
данните от протоколите на СИК се обобщават 
по избирателни райони от организацията пре-
броител („Информационно обслужване“ – АД) 
въз основа на първично въвеждане на изборните 
резултати, като преброителят предлага на РИК 
първоначален проект за решение, включващ 
основните числови данни за протокола на РИК. 
Окончателният изборен резултат се определя 
от ЦИК след повторно въвеждане на числовите 
данни от протоколите на всички СИК, като 
получените разлики между първоначалното и 
повторното въвеждане на данните се уточня-
ват със специално решение на ЦИК (Решение 
№ 2622-НС от 15.05.2013 г.). Окончателният 
изборен резултат се изчислява въз основа на 
данните, съдържащи се в протоколите на СИК, 
а не в протоколите на РИК. При извършената 
експертиза са проверени данните от всичките 
3118 секционни протоколи от визираните в иска-
нето на народните представители избирателни 
райони. Заключението на експертизата е, че 
при тази проверка отклонения от официалните 
резултати, обявени от ЦИК, не са намерени. 
Не са доказани твърдените нарушения в 
изборния процес, изразяващи се според вно-
сителите в неправилно отчитане на дейст-
вителните и съответно на недействителните 
бюлетини от страна на СИК при определянето 
на резултатите от гласуването в отделните 
секции. В проверените протоколи на СИК не 
са отразени забележки, свързани с определя-
нето на действителните и недействителните 
гласове, нито са направени възражения за 
извършени нарушения от членове на СИК 
или от трети лица. Случаите на неправилно 
отразяване на броя на неизползваните бюле-
тини не се отразяват върху крайния изборен 
резултат.  От заключението на експертите не 
се потвърждава твърдението за извършване на 
незаконосъобразни поправки в протоколите 
на СИК след тяхното съставяне, поради което 
Конституционният съд смята тези твърдения 
на вносителите на искането за недоказани. 
За преценката на законосъобразността на 
изборите за народни представители на 12 май 
2013 г. с оглед на твърденията за недопусти-
ма от закона агитация в деня за размисъл 
Конституционният съд вече се е произнесъл 
с Решение № 5 от 2013 г. В това решение Кон-
ституционният съд намира, че не съществува 
обективен критерий, по който да се прецени 
дали и как едно нарушение на правилата за 
предизборна агитация се е отразило на изборния 
резултат.  Не може да се установи дали твър-
дените в искането нарушения на тези правила 
са повлияли върху избирателната активност, 
дали са повишили или понижили изборния 
резултат на една или друга политическа сила. 
Причинната връзка между едно или друго 
действие на участниците в изборния процес, 
свързано с агитация, и крайния резултат от 
изборите не може да бъде установена с правни 
средства. Поначало няма как да се установи 
дали изборният резултат би бил различен при 
наличието или съответно при отсъствието на 
твърдените в искането нарушения.
Твърдението на вносителите, че отпечатва-
нето на около 350 000 бюлетини за гласуване 
в печатницата в гр. Костинброд извън общата 
поръчка води до съмнение, че с подобни бюле-
тини е съществувала възможност за манипули-
ране и фалшифициране на изборния резултат, 
не е подкрепено с никакви доказателства. 
Съвсем произволно народните представители, 
отправили искането до Конституционния съд, 
правят извода, че наличието на по-голям брой 
бюлетини от първоначално предадените на 
отделните СИК, който е отразен в съответните 
протоколи, е резултат от „частично успял опит 
за манипулация на вота“. Техните съмнения 
не се основават на никакви конкретни доказа-
телства, а по-скоро на информация, изнесена 
от различни медии. 
Предвид на изложеното по-горе искането на 
48-те народни представители от 42-рото Народ-
но събрание за оспорване на законността на 
изборите за народни представители, проведени 
на 12 май 2013 г., в избирателните секции в 
Република България следва да се отхвърли. 
По изложените съображения на основание 
чл. 149, ал. 1, т. 7 и чл. 66 от Конституцията, 
чл. 12, ал. 1, т. 2 и чл. 22, ал. 1 ЗКС Консти-
туционният съд
Р Е Ш И :
Отхвърля искането на 48 народни предста-
вители от 42-рото Народно събрание за оспор-
ване на законността на изборите за народни 
представители на 12 май 2013 г., проведени в 
86 избирателни секции в Република Турция и 
в избирателните секции в Република България.
Председател:  
Димитър Токушев
8968